title: Sklep sveta z dne 9. aprila 2001 o zaključku posvetovanj z Republiko Fidži v okviru člena 96 Sporazuma o partnerstvu AKP-ES

text:
Pomembno pravno obvestilo

|

32001D0334

Uradni list L 120 , 28/04/2001 str. 0033 - 0035

		Sklep svetaz dne 9. aprila 2001o zaključku posvetovanj z Republiko Fidži v okviru člena 96 Sporazuma o partnerstvu AKP-ES(2001/334/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti,ob upoštevanju Sporazuma o partnerstvu AKP-ES, podpisanega v Cotonou (Benin) 23. junija 2000, ki se je s Sklepom 1/2000 Sveta ministrov AKP-ES začel predčasno veljati,ob upoštevanju Notranjega sporazuma o ukrepih, ki jih je treba sprejeti, in postopkih, ki jih je treba upoštevati pri izvajanju Sporazuma o partnerstvu AKP-ES, ki je s Sklepom predstavnikov vlad držav članic začel začasno veljati 18. septembra, in zlasti člena 3 Sporazuma,ob upoštevanju predloga Komisije,ob upoštevanju naslednjega:(1) Bistveni elementi, navedeni v členu 9 Sporazuma o partnerstvu AKP-ES, so se kršili z neustavno zamenjavo demokratično izvoljene vlade Fidžija in z razveljavitvijo ustave iz leta 1997.(2) Posvetovanja v okviru člena 96 Sporazuma o partnerstvu AKP-ES, na katerih so oblasti Fidžija izrazile svoje stališče in prevzele posebne obveznosti, zlasti kar zadeva časovni razpored za ustavno revizijo, svobodne in pravične volitve pred iztekom meseca junija 2002 in sojenje odgovornim za državni udar 19. maja, so se odvijala 19. oktobra 2000.(3) Prav tako je treba upoštevati nedavne pozitivne elemente političnega razvoja Fidžija v smeri proti vrnitvi v demokratični sistem, ki dopolnjujejo zgoraj omenjene obveznosti.(4) V celoti se mora vzpostaviti demokratična vlada na Fidžiju –SKLENIL:Člen 1Posvetovanja z Republiko Fidži v okviru člena 96(2)(c) Sporazuma o partnerstvu AKP-ES se zaključijo.Člen 2Ukrepi, navedeni v priloženem osnutku pisma, se sprejmejo kot primerni ukrepi v smislu člena 96(2)(c) Sporazuma o partnerstvu AKP-ES.Svet prekliče te ukrepe po izvedbi svobodnih in pravičnih volitev in po vzpostavitvi legitimne vlade na Fidžiju v pogojih, ki zagotavljajo spoštovanje človekovih pravic, demokratičnih načel in pravne države.Ta sklep se pregleda v šestih mesecih.Člen 3Ta sklep začne veljati z dnem objave v Uradnem listu Evropskih skupnosti.V Luxembourgu, 9. aprila 2001Za SvetPredsednikA. Lindh--------------------------------------------------Osnutek Pisma Predsedniku Republike FidŽiBruselj,…H.E. Mr Ratu Josefa ILOILOPredsednik Republike FidžiGovernment HouseSUVA/FIJISpoštovani,Evropska unija pripisuje določbam člena 9 Sporazuma o partnerstvu AKP-ES izredni pomen. Kot bistveni element Sporazuma o partnerstvu je spoštovanje človekovih pravic, demokratičnih ustanov in pravne države osnova naših odnosov.Tako je Evropska unija obsodila državni udar 19. maja 2000 in izrazila globoko zaskrbljenost zaradi posledičnih političnih dogodkov na Fidžiju in obžalovala odstavitev predsednika Ratu Sir Kamisese Marsa, zajetje talcev in neustavno zamenjavo demokratično izvoljene vlade ter razveljavitev ustave iz leta 1997.Svet Evropske unije je zato 4. avgusta 2000 sklenil, da oblasti Fidžija povabi na posvetovanja z namenom, da se položaj natančno oceni in popravi.Ta posvetovanja so se odvijala v Bruslju 19. oktobra 2000. Obravnavala so se številna ključna vprašanja in oblasti Fidžija, ki jih je zastopal g. Kaliopate Tavola, minister za zunanje zadeve, zunanjo trgovino in sladkor začasne vlade na Fidžiju, so predstavile svoje stališče in sprejele niz obveznosti glede časovnega razporeda za ustavno revizijo, svobodnih, demokratičnih volitev v 18 mesecih in sojenja odgovornim za državni udar.Glede na predviden potek dogodkov oktobra 2000 so se dogodki v Fidžiju nato odvijali v bolj pozitivni smeri.Evropska unija pozdravlja sodbo drugostopenjskega sodišča 1. marca 2001, na podlagi katere ostane ustava iz leta 1997 najvišji pravni akt Fidžija.Evropska unija pozdravlja napoved, da se bodo volitve v okviru ustave iz leta 1997 odvijale od 25. avgusta do 1. septembra 2001. Te volitve, če se bodo izvedle na svoboden in pravičen način, bi morale postaviti temelje za popolno vzpostavitev demokracije v Fidžiju v določenem času.Glede na zgoraj navedeno je Evropska unija sklenila, da zaključi posvetovanja iz člena 96 Sporazuma o partnerstvu AKP-ES. Unija je sklenila, da v smislu člena 96(2)(c) Sporazuma sprejme naslednje ustrezne ukrepe:- uradno obvestilo o dodeljevanju sredstev iz 9. ERS se bo izdalo po opravljenih svobodnih in pravičnih volitvah in po vzpostavitvi legitimne vlade,- financiranje in izvajanje novih programov in projektov v okviru nacionalnih indikativnih programov, kot so predvideni v 6., 7. in 8. ERS, se bo nadaljevalo po izvedbi svobodnih in pravičnih volitev in po vzpostavitvi legitimne vlade.Tekoči projekti se bodo izvedli kot je načrtovano ob upoštevanju načela nevtralnosti pomoči Skupnosti v predvolilnem času.Poleg tega se bodo prispevki k regionalnim projektom, dejavnosti humanitarnega značaja, trgovinsko sodelovanje in s trgovino povezani preferenciali nadaljevali nespremenjeno z namenom zagotovitve, da se ne škoduje gospodarskim interesom navadnih ljudi Fidžija.Unija je prav tako pripravljena podpreti Fidži pri njegovi vrnitvi k demokraciji.Zgoraj omenjeni ukrepi se po izvedbi svobodnih in pravičnih volitev in po vzpostavitvi legitimne vlade na Fidžiju v pogojih, ki zagotavljajo spoštovanje človekovih pravic, demokratičnih načel in pravne države, prekličejo. V vsakem primeru bo Unija pregledala ta sklep v šestih mesecih.Evropska unija bo še naprej spremljala dogodke v Fidžiju, zlasti v zvezi z vzdrževanjem javnega reda, volilno kampanjo, oblikovanjem legitimne vlade in sojenjem gospodu George Speightu in njegovim sostorilcem.Evropska unija bi želela ponovno poudariti svojo željo po nadaljevanju političnega dialoga s Fidžijem na podlagi Sporazuma o partnerstvu AKP-ES.S spoštovanjem,Za Komisijo…Za Svet…--------------------------------------------------


title: Sklep Sveta z dne 18. julija 2016 o imenovanju romunskega člana in nadomestnih članov Svetovalnega odbora za varnost in zdravje pri delu

text:
               19.7.2016

               SL

               Uradni list Evropske unije

               C 261/2

         SKLEP SVETA
   z dne 18. julija 2016
   o imenovanju romunskega člana in nadomestnih članov Svetovalnega odbora za varnost in zdravje pri delu
   (2016/C 261/03)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta z dne 22. julija 2003 o ustanovitvi Svetovalnega odbora za varnost in zdravje pri delu (1) in zlasti člena 3 Sklepa,
   ob upoštevanju seznama kandidatov, ki so ga Svetu predložile vlade držav članic,
   ob upoštevanju naslednjega:

               (1)

               Svet je s sklepi z dne 24. februarja 2016 (2), 11. aprila 2016 (3) in 9. junija 2016 (4) imenoval člane in nadomestne člane Svetovalnega odbora za varnost in zdravje pri delu za obdobje od 29. februarja 2016 do 28. februarja 2019.

               (2)

               Romunska vlada je predlagala dodatne kandidate za tri prosta mesta, ki jih je treba zapolniti –

         SPREJEL NASLEDNJI SKLEP:
   Člen 1
   Za člana in nadomestne člane Svetovalnega odbora za varnost in zdravje pri delu za obdobje do 28. februarja 2019 se imenujejo:
   PREDSTAVNIKI SINDIKATOV

               Država

               Član

               Nadomestna člana

               Romunija

               Mihaela DARLE

               Corneliu CONSTANTINOAIA
               Dumitru FORNEA

         Člen 2
   Svet bo pozneje imenoval tudi člane in nadomestne člane, ki še niso bili predlagani.
   Člen 3
   Ta sklep začne veljati na dan sprejetja.

      V Bruslju, 18. julija 2016

            Za Svet

            Predsednik

         Gabriela MATEČNÁ

      (1)  UL C 218, 13.9.2003, str. 1.

      (2)  Sklep Sveta z dne 24. februarja 2016 o imenovanju članov in nadomestnih članov Svetovalnega odbora za varnost in zdravje pri delu (UL C 79, 1.3.2016, str. 1).

      (3)  Sklep Sveta z dne 11. aprila 2016 o imenovanju članov in nadomestnih članov Svetovalnega odbora za varnost in zdravje pri delu za Grčijo, Madžarsko in Švedsko (UL C 130, 13.4.2016, str. 3).

      (4)  Sklep Sveta z dne 9. junija 2016 o imenovanju romunskega člana in nadomestnih članov Svetovalnega odbora za varnost in zdravje pri delu (UL C 214, 15.6.2016, str. 2).


title: Sklep Sveta (EU) 2017/1346 z dne 17. julija 2017 o stališču, ki se sprejme v imenu Evropske unije na šestem zasedanju pogodbenic Aarhuške konvencije v zvezi z zadevo ACCC/C/2008/32 glede skladnosti

text:
               19.7.2017

               SL

               Uradni list Evropske unije

               L 186/15

         SKLEP SVETA (EU) 2017/1346
   z dne 17. julija 2017
   o stališču, ki se sprejme v imenu Evropske unije na šestem zasedanju pogodbenic Aarhuške konvencije v zvezi z zadevo ACCC/C/2008/32 glede skladnosti
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Aarhuška konvencija o dostopu do informacij, udeležbi javnosti pri odločanju in dostopu do pravnega varstva v okoljskih zadevah (1) (v nadaljnjem besedilu: Aarhuška konvencija) je bila v imenu Evropske skupnosti odobrena 17. februarja 2005 s Sklepom Sveta 2005/370/ES (2).

               (2)

               Unija je izvedla obveznosti iz Aarhuške konvencije glede njenih institucij in organov, zlasti z Uredbo (ES) št. 1367/2006 Evropskega parlamenta in Sveta (3).

               (3)

               V skladu s členom 15 Aarhuške konvencije je bil ustanovljen Odbor za skladnost z Aarhuško konvencijo (v nadaljnjem besedilu: Odbor), ki je pristojen za pregled skladnosti pogodbenic z določbami Aarhuške konvencije.

               (4)

               Unija je 17. marca 2017 prejela ugotovitve v zadevi ACCC/C/2008/32 glede dostopa do pravnega varstva na ravni Unije (v nadaljnjem besedilu: ugotovitve). V odstavku 123 ugotovitev je Odbor menil, da „pogodbenica ne izpolnjuje obveznosti iz odstavkov 3 in 4 člena 9 Konvencije glede dostopa javnosti do pravnega varstva, saj tako uredba o Aarhuški konvenciji kot sodna praksa Sodišča Evropske unije ne izvajata obveznosti, ki izhajajo iz navedenih odstavkov, in z njimi nista skladni“.

               (5)

               Organi Aarhuške konvencije so bili seznanjeni z izjavo, ki jo je Unija podala ob podpisu in ponovila ob odobritvi Aarhuške konvencije, v kateri je navedla, da „bodo institucije Skupnosti v okviru institucionalnega in pravnega okvira Skupnosti uporabljale to konvencijo v okviru obstoječih in bodočih predpisov o dostopu do dokumentov ter drugih ustreznih predpisov Skupnosti na področju, ki ga ureja ta konvencija“.

               (6)

               Ena izmed ugotovitev v zadevi ACCC/C/2008/32, namreč da Unija ne izpolnjuje obveznosti iz odstavkov 3 in 4 člena 9 Aarhuške konvencije, je bila vključena v osnutek sklepa VI/8f, ki bo predložen na šestem zasedanju pogodbenic Aarhuške konvencije, ki bo potekalo septembra 2017 v Budvi v Črni gori.

               (7)

               Unija bi morala raziskati načine in sredstva za skladnost z Aarhuško konvencijo na način, ki je združljiv s temeljnimi načeli pravnega reda Unije in njenim sistemom sodnega pregleda.

               (8)

               Ob upoštevanju delitve pristojnosti v Uniji Svet ne more dati navodil ali priporočil Sodišču Evropske unije (v nadaljnjem besedilu: Sodišče) v zvezi z njegovo sodno dejavnostjo. Zato priporočil iz osnutka sklepa VI/8f v zvezi s Sodiščem in njegovo sodno prakso ni mogoče sprejeti.

               (9)

               Unija bo še naprej v celoti podpirala pomembne cilje Aarhuške konvencije.

               (10)

               Unija bi morala določiti stališče, ki se zastopa na šestem zasedanju pogodbenic Aarhuške konvencije v zvezi z osnutkom sklepa VI/8f –

         SPREJEL NASLEDNJI SKLEP:
   Člen 1
   1.   Stališče, ki ga Unija zastopa na šestem zasedanju pogodbenic Aarhuške konvencije v zvezi z osnutkom sklepa VI/8f glede izpolnjevanja obveznosti Unije iz Aarhuške konvencije, je, da se osnutek sklepa VI/8f sprejme pod pogojem, da se:

               —

               črta zadnji del odstavka 6 osnutka sklepa VI/8f in nadomesti „potrdi“ s „se seznani“, tako da bi se odstavek potem glasil: „Se seznani z ugotovitvami Odbora za skladnost v zvezi s sporočilom ACCC/C/2008/32 (del II), da zadevna pogodbenica ne spoštuje odstavkov 3 in 4 člena 9 Konvencije.“,

               —

               vstavi beseda „preuči“ za besedami „Priporoča, da zadevna pogodbenica“ v naslovu odstavka 7 osnutka sklepa VI/8f, ki bi se potem glasil: „Priporoča, da zadevna pogodbenica preuči, da:“,

               —

               črtajo besede „Sodišču Evropske unije“ v točki (i) odstavka 7(b) osnutka sklepa VI/8f in

               —

               črta točka (c) odstavka 7 osnutka sklepa VI/8f.

         2.   Druge manjše spremembe v skladu s pristopom iz tega sklepa se lahko uskladijo na kraju samem in glede na morebitna pogajanja o osnutku sklepa VI/8f.
   Člen 2
   Ta sklep začne veljati na dan sprejetja.

      V Bruslju, 17. julija 2017

            Za Svet

            Predsednik

         T. TAMM

      (1)  UL L 124, 17.5.2005, str. 4.

      (2)  Sklep Sveta 2005/370/ES z dne 17. februarja 2005 o sklenitvi Konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah, v imenu Evropske skupnosti (UL L 124, 17.5.2005, str. 1).

      (3)  Uredba (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah v institucijah in organih Skupnosti (UL L 264, 25.9.2006, str. 13).